Subulonis masculi: 
Statura inferior, Dorcadis habitu. Colore niveo rufoque parenti aequalis; frontis macula 
rufa pilisque longioribus basin cornuum obvelantibus differt. Cornua valde in frontem adunca 
maris cornuum apices laeves tantum referunt, basique tument. 
Feminae adultae: 
Statura marem adultum fere aequans, paullo minor. Color exacte idem. Cornua graciliora, 
minus curvata, minus adunca, sed recta dimensione longiora quam apud marem ipsoque capite 
longiora. Maris cornua capite breviora sunt, ni curvaturam respicias. Rugas distinctas numero 
23 et duas obsoletas esse supra retuli. Basi cornua feminae maiore intervallo distant quam 
maris, hinc caput feminae aequali fere crassitie et ambitu est, et maris caput non nisi levius 
tumet. Mammarum papillae inguinales duae nigrae, approximatae. 
Subulonis feminei: 
Statura masculo subulone paullo inferior, colore aequat. Frontis macula rufa pilique 
longiores cornuum basin obtegentes aequali modo inveniuntur. Cornua brevissima laevia, an- 
trorsum adunca, feminae cornuum apicem laevius hamatum referunt, et basi levius tument. In 
hoc specimine praeterea memorandus est defectus verticis pilorum in interscapulio. Hinc pilus 
in cervice contrarius nullus nec cristae crispatum vestigium. 
Bursae lacrymales et inguinales in omnibus distinctae adsunt. 
Barbae iubaeque vestigium nullum est. Calli parvi obsoleti. 
Patriam huius Antilopae Dongalam meridionalem esse experti sumus, ibique Julio mense 
MDCCCXXll cum Addace et Leucoryge eam venati sumus. Cum frequens et gregaria sit, facilius 
interficitur, nec equis opus est. Acaciis potissimum vescitur, ut reliquae. Ante latitudinis 
geographicae gradum vicesimum ad Aequatorem adscendentes in Africa nullum eius vestigium 
reperimus, illic subito frequentissima. Carnem Arabes comedunt et siccam vendunt. Addacem 
et Leucorygem in Aegypto etiam in vivariis vidimus, Adclram nusquam. Ad Nilum usque eam 
vagari non audivimus. In mediis desertis eorumque vallibus, imprimis vero ad Chor el lebben 
vitam degit. 
Corollaria. 
Arabum nomen Addra rectius forsan p y Xgf scribi supra indicavimus. Coloris enim 
rufi ea dispositio in corpore est, ut tanquam velamen rufum corpori translucenti niveo superiectum 
referat. Nomen Damiri Adm seu Idma (plur. Ecldm? ne Adam) non ad hanc speciem quadrare 
sed ad Antilopam arabicam verisimilius referendum esse, apud illam probare studui. Quinimo 
Plinii narratio de Dama transmarina in Arabum antiquorum voce Idma, litteris consonantibus 
Hempr . et Ehrenb. Mammalia I. Y 
